CELEX: 62017TN0113
Language: lt
Date: 2017-02-20 00:00:00
Title: Byla T-113/17: 2017 m. vasario 20 d. pareikštas ieškinys byloje Crédit Agricole ir Crédit Agricole Corporate and Investment Bank/Komisija

17.7.2017   
            
            
               LT
            
            
               Europos Sąjungos oficialusis leidinys
            
            
               C 231/27
            
         2017 m. vasario 20 d. pareikštas ieškinys byloje Crédit Agricole ir Crédit Agricole Corporate and Investment Bank/Komisija
   
   (Byla T-113/17)
   (2017/C 231/34)
   Proceso kalba: prancūzų
   
      Šalys
   
   
      Ieškovės: Crédit Agricole SA (Monružas, Prancūzija) ir Crédit Agricole Corporate and Investment Bank (Monružas), atstovaujamos advokato J.-P. Tran Thiet, solisitoriaus M. Powell, advokatų J. Jourdan ir J.-J. Lemonnier
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   pirmiausia:
   
               —
            
            
               panaikinti sprendimo 1 straipsnio a punktą ir atitinkamai 2 straipsnio a punktą;
            
         
               —
            
            
               bet kuriuo atveju, panaikinti sprendimo 2 straipsnio a punktą;
            
         nepatenkinus pirmųjų reikalavimų:
   
               —
            
            
               įgyvendinant savo neribotą jurisdikciją pagal SESV 261 straipsnį ir Reglamento 1/2003 31 straipsnį, žymiai sumažinti ieškovėms skirtos baudos dydį;
            
         papildomai:
   
               —
            
            
               panaikinti 2014 m. spalio 2 d., 2015 m. kovo 4 d., 2015 m. kovo 27 d., 2015 m. liepos 29 d. ir 2016 m. rugsėjo 19 d. bylas nagrinėjančio pareigūno sprendimus ir atitinkamai panaikinti sprendimo 1 straipsnio a punktą ir 2 straipsnio a punktą;
            
         
               —
            
            
               priteisti iš Europos Komisijos visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu siekiama iš dalies panaikinti 2016 m. gruodžio 7 d. Europos Komisijos sprendimą C(2016) 8530 final dėl procedūros pagal SESV 101 straipsnį byloje dėl palūkanų normų išvestinių priemonių eurais (AT.39914 – EIRD), kuriuo ieškovėms skirta 114 654 000 EUR bauda, o, nepatenkinus šio reikalavimo, žymiai sumažinti skirtos sankcijos dydį.
   Grįsdamos ieškinį ieškovės remiasi dešimčia pagrindų.
   
               1.
            
            
               Pirmasis pagrindas grindžiamas teisės kreiptis į teismą ir rungimosi principo pažeidimu.
            
         
               2.
            
            
               Antrasis pagrindas grindžiamas nešališkumo pareigos ir nekaltumo prezumpcijos pažeidimu.
            
         
               3.
            
            
               Trečiasis pagrindas grindžiamas tuo, kad ginčijamame sprendime nenustatyta, jog ieškovės dalyvavo nurodytose manipuliacijose.
            
         
               4.
            
            
               Ketvirtasis pagrindas grindžiamas tuo, kad nurodyti veiksmai ginčijamame sprendime klaidingai kvalifikuoti kaip tikslingi apribojimai.
            
         
               5.
            
            
               Penktasis pagrindas grindžiamas Komisijos padaryta teisės klaida, nes ji nusprendė, kad visi veiksmai sudaro vieną pažeidimą.
            
         
               6.
            
            
               Šeštasis pagrindas grindžiamas tuo, kad ginčijamame sprendime nebuvo pakankamai įrodyta, jog ieškovės žinojo apie bendrą planą, o taip pat nebuvo įrodytas jų noras jame dalyvauti.
            
         
               7.
            
            
               Septintasis pagrindas grindžiamas ginčijamame sprendime padaryta teisės klaida, nes jame nurodytas ieškovių pažeidimas buvo kvalifikuotas kaip tęstinis, nors jis daugiausia buvo pasikartojantis.
            
         
               8.
            
            
               Aštuntasis pagrindas grindžiamas ginčijamame sprendime padaryta teisės klaida, nes jame ieškovėms inkriminuoti prekiautojų veiksmai.
            
         
               9.
            
            
               Devintasis pagrindas grindžiamas tuo, kad Komisija paskyrė baudą pažeisdama vienodo požiūrio principą, gero administravimo principą, savo pareigą motyvuoti, teises į gynybą ir proporcingumo principą.
            
         
               10.
            
            
               Dešimtasis pagrindas grindžiamas tuo, kad Bendrasis Teismas turi sumažinti baudos dydį, kuris, atsižvelgiant į pažeidimo sunkumą ir veiksmų trukmę, yra neproporcingas.